**Campanie de conștientizare „Harta Reciclării” pentru liceu**

Obiectivele sesiunii:

1. Participanții sunt **motivați** să-și asume acțiuni concrete de **reducere**, **reutilizare** și **reciclare** (RRR) a deșeurilor generate.
2. Participanții știu **regulile** de baza ale **colectării separate** corecte a deșeurilor.
3. Participanții știu să găsească pe **Harta Reciclării** locuri de colectare separate pentru orice deșeu.
4. Participanților le pasa de mediu/RRR și au încredere în **puterea** lor de a **schimba lucrurile în bine**.

Durata: 50 de minute

Participanți: elevi de **liceu** din toată țara, (25-50 de participanți/sesiune)

Materiale necesare: 1-2 kituri pentru jocul Deșeurometrul (vezi Fișă ajutătoare); telefoane mobile cu internet; videoproiector, calculator, boxe; materiale pentru sesiune printate.

Traineri necesari: 1 - 3 ecoambasadori

Autor sesiune: Teia Ciulacu, președinte ViitorPlus;

|  |  |  |  |
| --- | --- | --- | --- |
| Durata | Scop / rezultate | Descriere activitate | Materiale necesare |
| 5 min | Prezentare sesiune și facilitator | Facilitatorul se prezintă și spune care este motivația personală pentru care se implică în ecOprovocarea și susține campanii de conștientizare. Se poate descrie pe scurt și sesiunea, în așa fel încât participanții să știe la ce să se aștepte.  De exemplu: *„Bună ziua, numele meu este ………….., sunt ecOambasador înscris în echipa de …………, a liceului …………………. . Mă implic în ecOprovocarea pentru că ………. Astăzi vom vorbi despre cei 3 R – reducerea, reutilizarea și reciclarea. Vom învăța regulile de colectare selectivă și vom descoperi împreună platforma Harta Reciclării.”* |  |
| 5 min | Introducere în cei 3R și motivarea participanților cu ajutorul unor filmulețe | „În următorul filmuleț veți vedea ce înseamnă ignoranța și indiferența la capitolul deșeuri în România. Iată ce se întâmplă când NU reducem, NU reutilizam, NU reciclam, NU aruncăm gunoaiele unde trebuie, ci în natură”: <https://www.facebook.com/paul.bulai.3/videos/2754462804624891/>  „Iată ce se întâmplă când 7 miliarde de oameni spun <E doar o sticlă!>”:  <https://www.facebook.com/watch/?v=2315667468644674>  După cum ați văzut, când cei 7 miliarde de oameni de pe planetă gândesc la fel, ne alegem cu 7 miliarde de sticle, 7 miliarde de hârtii, 7 miliarde de doze aruncate unde nu trebuie zi de zi. Înmulțiți asta cu 365 de zile pe an …. Și rezultatul este unul trist. Câți ani credeți că putem să o ducem tot așa? Nu prea mult!”  „De asta e nevoie să ne pese, să învățăm, să acționăm, să schimbăm!  Un om din India a pornit o mișcare prin care a ajuns să facă cea mai mare operațiune de curățare a unei plaje din lume. La început singur, apoi urmat de mii de alți voluntari. La câțiva ani de la curățarea plajei, s-au reîntors țestoasele să depună ouă pe acea plajă de unde dispăruseră timp de 20 de ani din cauza gunoaielor!  Aici o poza cu înainte și după: <https://www.powerofpositivity.com/this-massive-beach-cleanup-brought-turtles-back-to-an-indian-beach-for-first-time-in-20-years/>” | Videoproiector, boxe, calculator, internet |
| 10’ | Acumularea de informații pe tema RRR prin intermediul jocului Kahoot | 1. Trainerul deschide linkul următor și selectează „play as guest/classic”:   <https://create.kahoot.it/share/deseuri-scurt/d0542f9d-6fbd-4577-8663-9e5c2cd76b18>   1. Participanții își scot telefoanele mobile cu internet (persoanele fără telefon pot lucra în grup) și intră pe [www.kahoot.it](http://www.kahoot.it) 2. Acolo își trec numele și codul care apare pe ecran (de pe linkul trainerului). 3. Toată lumea cu telefon se loghează și începe concursul. 4. Sunt 8 întrebări cu 4 variante de răspuns, din care cel puțin una este corecta. Participanții trebuie să aleagă cât mai repede o variantă corectă, prin selectarea culorii/formei geometrice aferente răspunsului pe care îl consideră corect (au 4 căsuțe pe telefon, cu 4 culori+forme geometrice), variantele de răspuns fiind afișate de videoproiector sub întrebare. 5. După afișarea fiecărei întrebări și după ce fiecare dintre participanți a răspuns (sau s-a epuizat timpul alocat), aplicația va afișa răspunsul corect și punctajul. 6. La final se va afișa podiumul, cu cele 3 persoane care au obținut punctajul cel mai mare. Facilitatorul felicita câștigătorii dar și restul participanților, câștigul cel mai important fiind informațiile noi acumulate (îi poate ruga să ridice mâna pe cei care au aflat informații noi cu ajutorul acestui joc). | Videoproiector, boxe, calculator, internet. |
| 15’ | Deșeurometru – exercițiu practic | 1. Se împart participanții în 1-2 echipe (1 echipă = 1 clasă). 2. Se pune pe o masă sau pe jos (într-un loc în care se pot strânge toți în jur) kitul pentru Deșeurometru, amestecat. 3. Participanții trebuie să ordoneze deșeurile de la cele mai periculoase pentru mediu, la cele mai puțin periculoase. Rugați-i să decidă în grup ordinea și să explice de ce cred ei că este așa. 4. După 5-10 minute în care s-au gândit și s-au decis, comparați rezultatul lor cu cel de pe Fișa ajutătoare 1 și explicați-le ce au greșit și ce au aranjat corect. | 1-2 kituri Deșeurometru + Fișă ajutătoare cu ordinea corectă |
| 10’ | Familiarizare cu Harta Reciclării | „Am văzut în exercițiul anterior câte tipuri de deșeuri există și cât de periculoase sunt unele dintre ele. Ați vrea să aflați unde sunt punctele de colectare cele mai apropiate, ca să nu le mai aruncați amestecat? Haideți să vedem cum putem face asta cu ajutorul platformei [www.hartareciclarii.ro](http://www.hartareciclarii.ro).”  Se proiectează următorul clip explicativ: <https://www.youtube.com/watch?v=N4lZ_iQkgFc&list=PLvnA0UkXyM6Z75CsSBIA-Lig2MTmCwjmI&index=2>  „Haideți să încercăm și noi! Căutăm cel mai apropiat punct de colectare pentru baterii – pentru că ați văzut cât de periculoase sunt!”   1. Toți participanții sunt rugați să-și scoată telefoanele cu internet și să intre pe pagina [www.hartareciclarii.ro](http://www.hartareciclarii.ro). (unde intră și facilitatorul pe videoproiector). 2. Parcurgeți împreună cu ei pașii pentru găsirea punctului cel mai apropiat de școală pentru baterii, trecând prima dată prin dicționarul de materiale. 3. Rugați-i apoi să găsească fiecare, individual, cel mai apropiat punct de colectare față de casa lor, pentru un alt tip de deșeu (PET, hârtie, etc.). 4. Spuneți-le că pe pagina principală a Hărții găsesc link către Youtube, unde sunt tutoriale video pentru alte 2 acțiuni importante pe care le pot face pe Harta: modificarea sau adăugarea de puncte noi de colectare. | Videoproiector, boxe, calculator, internet, telefoane mobile |
| 5’ | Încheiere | „Așadar, lucrurile se schimbă doar dacă noi schimbăm ceea ce facem. Vă rog să vă gândiți 1 minut, la 1 lucru pe care vreți să-l faceți mai bine începând de AZI. Notați-l pe caiet, în telefon sau în memorie!”  La final, rugați participanții să completeze un scurt formular de evaluare online a sesiunii - <https://www.surveymonkey.com/r/hartareciclarii> |  |